L'Equip de Govern presenta la proposta de Pressupostos 2018 davant la ciutadania en el Centre Cívic
01 de desembre 2017

![](/media/fcqgzg24/98-img_9202_cuerpo.jpg)  
  

L'Equip de Govern de l'Ajuntament de Sagunt va presentar davant els ciutadans la seua proposta de pressupostos per a 2018 ahir a la vesprada en el Centre Cívic del Port de Sagunt. El regidor d'Hisenda, Enric Ariño, l'alcalde de Sagunt, Quico Fernández, i els altres delegats van explicar als veïns i veïnes les quantitats destinades a cadascuna de les partides i el perquè d'eixa distribució. Posteriorment, el públic prengué la paraula i plantjà dubtes, suggeriments i crítiques que van ser respostes per l'Equip de Govern.

Tant l'alcalde de Sagunt com els seus regidors van destacar el caràcter social, progressista i ambiciós d'esta proposta de pressupostos que són el reflex “de la ciutat que volem”.  

Hui a la vesprada l'Equip de Govern tornarà a presentar la seua proposta davant els ciutadans i les ciutadanes, esta vegada en el nucli de Sagunt. Ho farà en el Consell Agrari a les 19.00 hores.  

**Les xifres**  

La proposta de pressupost ascendix a 79.166.474 euros, tant en ingressos com en despeses, dels quals es destinen 28’6 milions a despeses corrents en béns i servicis, 25’9 milions a despeses de personal, 12’52 milions a inversions, 5’5 milions a transferències corrents i prop de 6 milions a amortització de deute i pagament d'interessos.  

Per a poder realitzar eixes despeses, l'Ajuntament de Sagunt comptarà amb un pressupost d'ingressos d'igual quantia, que principalment provenen d'impostos directes (33’8 milions), transferències de corrents d'altres administracions (16’8 milions), taxes, preus públics i altres ingressos (12’6 milions), operació de préstec (7’5 milions), impostos indirectes (5’7 milions) i venda de sòl públic (2’3 milions), a més d'altres quantitats menors com, per exemple, els ingressos patrimonials, que es preveuen en 321.437 euros.​  

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-presenta-la-proposta-de-pressupostos-2018-davant-la-ciutadania-en-el-centre-civic/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-presenta-la-proposta-de-pressupostos-2018-davant-la-ciutadania-en-el-centre-civic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-presenta-la-proposta-de-pressupostos-2018-davant-la-ciutadania-en-el-centre-civic/ "Linked In")
*   [](mailto:?body=https://aytosagunto.es/va/actualitat/l-equip-de-govern-presenta-la-proposta-de-pressupostos-2018-davant-la-ciutadania-en-el-centre-civic/)